Ego Guillermus dominus Montis sancti Iohannis notum facio universis presentibus pariter et futuris, quod cum bone memorie Hugo quondam cantor Eduensis avunculus meus cum multa instantia me rogasset ut illud quod habebam apud villam que dicitur sancti Petri de Lestree desuper Eduam ecclesie sancti Nazarii Eduensis, pro anima sua in elemosinam concederem et conferrem, ego super hoc piis ejus precibus pium prebens assensum, quicquid habebam apud dictam villam de sancto Petro et in appendiciis ejus in omnibus rebus quecumque sint, sine aliqua retentione, preter portionem domini Hugonis de Arneto, que est de feodo meo, laude et assensu Marie uxoris mee, dicte ecclesie sancti Nazarii pro remedio anime dicti avunculi mei in perpetuam elemosinam concessi penitus et quitavi. Quam elemosinam bona fide teneor dicte ecclesie contra omnes efficaciter garantire. Quod ut ratum et firmum permaneat in futurum, prenominate ecclesie presentes litteras contuli sigilli mei testimonio roboratas. Datum anno Domini Mº CCº tricesimo tercio, mense Decembri.